Pos lua libereso da la Reda Armeo Hungaria restis sub Sovietian influo til 1991, malgre la revolto di 1956 dum la guverno da Imre Nagy, represita per Sovietiana tanki, qua rezultis en plu kam 3,000 morti. De la 1960a til la 1980a yari Hungaria jokoze surnomizesis ""la maxim felica kazerno"", e multi ek la destruktadi qui eventis en Budapest dum la milito, reparesis. La ponto Erzsébet fine rikonstruktesis en 1964, e lua duesma e triesma linei di metropoliteno* inauguresis dum la 1970a yari. En 1987 UNESCO deklaris la kastelo di Buda kom ""Mondala Patrimonio dil Homaro"". Altra monumenti deklaresis Patrimonio dil Homaro en 2002.